Juventus racaké main nganggo seragam garis ireng-putih lan clana cekak ireng (nanging biyèn naté nganggo clana putih ing sajeroning wektu kang cukup suwé) lan dijuluki "la Vecchia Signora" (Sang Nyonya Tuwa). Tim iki olèh motif seragamé saka klub Inggris Notts County. Stadion Juventus ya iku Stadio Delle Alpi sauntara wektu dianggo bebarengan karo A.C. Torino, nanging bakal rampung sawisé mangsa 2004-2005, sebab Torino bakal yasa stadioné dhéwé. Ana ing mangsa kompetisi 2006-2007, Juventus nggunakaké Stadio Olimpico di Torino minangka stadion kandang amarga Stadio Delle Alpi isih sajeroning prosès renovasi. Nanging awit taun 2011 Juventus nggunakaké stadion anyar ya iku Stadion Juventus Arena.